Ибик
Разцъфват напролет…

Превод от старогръцки: Борислав Георгиев, 1970

chitanka.info

Разцъфват напролет

дюлите,

напоявани от потоците бистри

във градините чисти

на девойките,

и се разтварят

пъпките на лозниците

под листата на асми

гъстосенчести.

А на мене — никога любовта не ми позволява

да отдъхна… Ерос лети

подобно на буреносен вятър тракийски,

пламтящ от светкавици;

с дива лудост, напуснал

Афродита и безстрашен,

и страшен държи здраво

сърцето ми в робство

още от младежките дни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.